Diari Oficial de la Generalitat Valenciana


Sumari del DOGV 2569, del 16-08-1995 (1995/835828)

RESOLUCIÓ de 4 de maig de 1995, de la Secretaria General de la Conselleria d'Administració Pública, per la qual es disposa la publicació del Conveni entre la Conselleria d'Educació i Ciència i l'Ajuntament de Carlet per al reconeixement de la validesa acadèmica oficial dels ensenyaments de grau mitjà i elemental impartits pel Conservatori de Música Perfecto García Chornet, de Carlet.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2569

Data del DOGV
:   16-08-1995

Secció del DOGV
:   ALTRES DISPOSICIONS

Número del document
:   1995/835828


Data del document
:   04-05-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 4 de maig de 1995, de la Secretaria General de la Conselleria d'Administració Pública, per la qual es disposa la publicació del Conveni entre la Conselleria d'Educació i Ciència i l'Ajuntament de Carlet per al reconeixement de la validesa acadèmica oficial dels ensenyaments de grau mitjà i elemental impartits pel Conservatori de Música Perfecto García Chornet, de Carlet.  
Subscrit, després de la tramitació prèvia reglamentària, entre la Conselleria d'Educació i Ciència i l'Ajuntament de Carlet, el dia 24 de gener de 1995, un Conveni per al reconeixement de la validesa acadèmica oficial dels ensenyaments de grau mitjà i elemental impartits pel Conservatori de Música Perfecto García Chornet de Carlet, i en compliment del que estableix la clàusula desena del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0203/95, i que figura com a annex d'aquesta resolució.  
València, 4 de maig de 1995.- El secretari general de la Conselleria d'Administració Pública.  
Conveni entre la Conselleria d'Educació i Ciència i l'Ajuntament de Carlet per al reconeixement de la validesa acadèmica oficial dels ensenyaments de grau mitjà i elemental impartits pel Conservatori de Música Perfecto García Chornet, de Carlet  
València, 24 de gener de 1995  
Reunits:  
D'una banda, el Sr. Joan Romero González, conseller d'Educació i Ciència de la Generalitat Valenciana, facultat per a aquest acte mitjançant acord adoptat pel Govern Valencià en la seua reunió de data 8 de novembre de 1994.  
De l'altra banda, el Sr. Salvador García Carbonell, alcalde-president de l'Ajuntament de Carlet, facultat per a aquest acte per l'Acord del Ple de l'esmentat Ajuntament de data 7 de juliol de 1994.  
Manifesten:  
Que l'Ajuntament de Carlet acordà sol·licitar la reclassificació com a professional del Conservatori Elemental de Música Perfecto García Chornet, de l'esmentada localitat, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.  
Que la Inspecció Educativa ha emés informe favorable a la petició perquè s'ajusta a allò establert en el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics, així com en el Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de música i es regula l'accés als esmentats graus, en allò referit als objectius, continguts i sistema d'avaluació corresponents als estudis de grau mitjà sol·licitats.  
Per tot això, en virtut de les competències que atorga el Reial Decret 2093/83, de 28 de juliol sobre traspàs de funcions i serveis de l'Administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria d'Educació i Ciència i l'Ajuntament de Carlet acorden subscriure aquest conveni d'acord amb les següents  
Clàusules  
Primera  
S'acorda la reclassificació com a professional del Conservatori de Música Perfecto García Chornet de Carlet, amb número de codi 03477313, ubicat en l'avinguda de la Caixa d'Estalvis, 3, i provisionalment al CP Juan Vicente Mora en l'avinguda de Blasco IbáÑez, s/n.  
Segona  
El Conservatori Professional de Música Perfecto García Chornet impartirà, amb reconeixement oficial i plenes facultats acadèmiques, els ensenyaments recollits en la Llei Orgànica 1/1990, de 3 d'octubre, corresponents a les especialitats de grau mitjà següents: Piano, Violí, Viola, Violoncel, Contrabaix, Guitarra, Flauta, Oboé, Clarinet, Saxófon, Trompa, Trompeta, Trombó i Tuba, amb una capacitat per a aquest nivell de 180 llocs escolars.  
Així mateix impartirà la resta d'assignatures obligatòries previstes en el currículum de grau mitjà que, per a cadascuna de les especialitats assenyalades, fa referència l'article 10 del Decret 151/1993, de 17 d'agost del Govern Valencià.  
A més, aquest conservatori impartirà amb reconeixement oficial i plenes facultas acadèmiques els ensenyaments de música de grau elemental corresponents a la nova ordenació educativa, amb les especialitats de: Cor, Piano, Violí, Viola, Violoncel, Contrabaix, Guitarra, Flauta, Oboé, Clarinet, Saxófon, Trompa, Trompeta, Trombó i Tuba, amb una capacitat per aquest nivell de 160 llocs escolars.   
A efectes administratius, i exclusivament en relació amb els ensenyaments de grau mitjà, el Conservatori Professional de Música Perfecto García Chornet, de Carlet, queda adscrit al Conservatori Superior de Música Joaquín Rodrigo de València (número de codi 18700449).  
Tercera  
Provisionalment, fins a la seua extinció d'acord amb el calendari vigent d'aplicació de la LOGSE, aquest Conservatori impartirà els ensenyaments de grau mitjà, previstos en el Decret 2.618/1966, de 10 de setembre, següents: Piano, Violí, Violoncel, Contrabaix, Guitarra, Viola, Flauta Travessera, Oboé, Clarinet, Saxófon, Trompa, Trompeta, Trombo i Tuba. A més de les assignatures complementàries previstes en l'article 11 del Decret 2.618/1966, de 10 de setembre, per a obtenir les titulacions acadèmiques corresponents als ensenyaments de grau mitjà anteriorment assenyalats.  
Quarta  
Correspon al titular del Conservatori Professional de Música Perfecto García Chornet de Carlet, la dotació pressupostària necessària per a les despeses derivades de personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació i Ciència per a la concessió de subvencions als centres públics d'ensenyaments de música.  
Cinquena  
El Conservatori Professional de Música Perfecto García Chornet, de Carlet se sotmetrà a l'autoritat de la Conselleria d'Educació i Ciència i de la Inspecció Educativa en allò previst pel Decret 180/1992, de 10 de novembre, del Govern Valencià, pel qual es regula l'organització i funcions de la Inspecció Educativa i s'estableix el sistema d'accés i permanència en l'exercici.  
Sisena  
El titular del Conservatori es compromet a:  
a) Complir allò que estableix, pel que fa a òrgans de govern dels centres públics, el títol tercer de la Llei Orgànica 8/1985, de 3 de juliol, Reguladora del Dret a l'Educació, amb les especificitats que determina l'últim paràgraf de la disposició addicional segona de l'esmentada llei orgànica.  
b) Complir els requisits establerts a l'article segon apartat 2 del Decret 2.618/1966, de 10 de setembre, sobre reglamentació general de Conservatoris de Música i en el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics.  
c) Fer que els plans d'estudis, programes, dedicació horària, nivells i sistema d'avaluació que s'hagen de desenvolupar es corresponguen amb els establerts en la legislació vigent (Reial Decret 756/1992 de 26 de juny, Decret 151/1993, de 17 d'agost i Decret 2.618/1966).  
d) Seguir les mateixes directrius acadèmiques que l'administració educativa dicte per als centres dependents de la Conselleria d'Educació i Ciència, pel que fa a l'organització escolar del Conservatori, i a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació i Ciència les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida al nou professorat.  
e) La custòdia d'actes, expedients d'alumnes, registres de correspondència oficial, i els documents de caràcter administratiu que es generen en virtut de les facultats que se li confereixen.  
Setena  
Aquest conveni tindrà efecte, pel que fa al reconeixement dels ensenyaments, a partir del curs acadèmic 1993-94.  
Vuitena  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificades a l'administració educativa, la qual instruirà un expedient que serà tramitat de manera anàloga a com es fa en el cas dels centres privats. Les esmentades modificacions tindran efecte en el moment en què es modifique el present conveni o es subscriga la corresponent addenda a aquest.  
Novena  
El present conveni tindrà una duració indefinida, i es podrà extingir, no obstant això, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'Ajuntament de Carlet.  
c. Per denúncia d'una de les parts, amb un avís previ de sis mesos, com a mínim, abans de l'inici del curs acadèmic en el qual s'haja d'extingir.  
d. Per canvi de titularitat o cessament de les activitats.  
Aquesta extinció surtirà efectes a par tir de la fi del curs en què es donen les causes esmentades.  
En els supòsits previstos en els punts b i d l'extinció requerirà la comunicació prèvia de la Conselleria al titular del Conservatori.  
Deu  
Aquest conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.  
Com a prova de conformitat i perquè en quede constància, les dues parts firmen el present conveni en el lloc i la data consignats anteriorment.  
El conseller d'Educació i Ciència,  
JOAN ROMERO I GONZáLEZ  
L'alcalde-president de  
l'Ajuntament de Carlet,  
SALVADOR GARCíA CARBONELL